Ericu950/Stoicheia-meter-silver huggingface dataset:
λατρεία γὰρ ἡ ψευδώνυμος , λάκκος οἷά τίς ἐστι συντετριμμένος 0 ·
οὐ γὰρ ἂν ἀρύσαιτό τις ἐκεῖθεν τὸν ζωοποιεῖν ἰσχύοντα λόγον ·
πηγὴ δὲ ζωῆς ἀληθῶς ἡ ἀμώμητος περὶ Θεοῦ γνῶσις 0 .
Οὐκοῦν τῆς ἐμφύτου γνώσεως εἰκὼν ἂν εἴη λοιπὸν ὁ λάκκος ἡμῖν .
ἀλλὰ ἕως μὲν πρὸς εἴδησιν τὴν ἐπὶ Θεῷ ὀρθῷ καὶ ἀκαταβιάστῳ κεχρήμεθα νῷ , κατευθὺ τῆς ἀληθείας ἥξομεν .
Εἰ δὲ ταῖς τῶν δαιμονίων ἀπάταις πλεονεκτούμενος παρατρέποιτό τις ἐπὶ τὸ αὐτῷ δοκοῦν , τὰς ἰδίας ἐκείνοις δαπανήσει σπουδάς .
τοῦτο , οἶμαι , ἔστιν αἰνιγματωδῶς τὸ ἀρύσαθαι μὲν τὸ ὕδωρ τὰς Ἰοθὸρ θυγατέρας , σὺν βίᾳ δὲ τοῦτο τοὺς πλεονεκτοῦντας ἑλεῖν .
ἐν τοιαύταις εἶναί φαμεν ἀῤῥωστίαις τοὺς πεπλανημένους , παρατρεπομένης αὐτοῖς τῆς ἐμφύτου γνώσεως ἐπὶ τὸ ἀκαλλὲς , τουτ έστιν , εἰς πλάνησιν , καὶ εἰς τὸ τοῖς δαιμονίοις χρήσιμον .
ἀλλ ἐπήμυνεν ὁ Χριστός .
ἀπεσόβησε μὲν γὰρ τοὺς ἀλιτηρίους ψευδοποιμένας , πεπότικε δὲ τὸ ὕδωρ τὸ ζῶν , τουτέστι , τὸ θεῖον αὐτοῦ καὶ οὐράνιον κήρυγμα .
Οὐκοῦν παραληψώμεθα μὲν τὸν Ἰοθὸρ εἰς τὸ τοῦ κόσμου πρόσωπον τοῦ περισσότητος καὶ ἐξιτηλίας μεμεστωμένου .
θυγατέρας δὲ εἶναί φαμεν τὰς ἑπτὰ τὰς ἁπανταχοῦ τῶν ἐθνῶν ἀγέλας , ὡς ἐφ ἑκάστῃ τῶν θυγατέρων Ἰοθὸρ πληθύος σημαινομένης .
Οἱ δέ γε ποιμένες οἱ πονηροί τε καὶ βιαιότατοι νοοῖντ  ἂν εἰκότως τὰ τῶν δαιμονίων στίφη .
ὁ δὲ ἐπαμύνων Χριστὸς , ὁ καὶ θείοις ἡμᾶς ἐκμεθύσκων νάμασιν 0 .
ἐπειδὴ δὲ τὰς τῶν ἀνοσίων ποιμένων πλεονεξίας διέδρων αἱ νεάνιδες , ὑπονοστοῦσι πρὸς Ῥαγουὴλ τὸν ἑαυτῶν πατέρα , φημὶ δὴ τὸν Ἰοθόρ .
ἐρομένου δὲ αὐταῖς τῆς ἀσυνήθους ταχύτητος τὴν αἰτίαν , τὴν Μωσέως ἐπικουρίαν εὐθὺς ἀπαγγέλλουσιν .
ὁ δὲ εἰσοικίζεται παραχρῆμα τὸν ἄνθρωπον , καὶ Σεπφώραν αὐτῷ δίδωσι γαμεῖν τῶν ἑαυτοῦ θυγατέρων τὴν πρ οὔχουσαν καὶ εὐπρεπεστάτην ·
ἡ δὲ τέτοκε Γηρσάμ .
ἐπειδὴ γὰρ ὠφέλησε Χριστὸς τὰ ἐν κόσμῳ τῶν ἐθνῶν συστήματα , ἐγνωρίζετο μὲν αὐτῷ μυσταγωγούντων αὐτῷ τῶν δι αὐτοῦ σεσωσμένων , ὅτι καὶ ἐπαμύνειν οἷός τε καὶ μὴν καὶ χειρὸς ἐξελέσθαι ῥᾳδίως τῶν ἀδικεῖν ᾑρημένων 0 .
Οὕτω τε λοιπὸν προσιστᾷ μὲν ἀσμένως , καθὰ καὶ Ῥαγουὴλ Μωσέα τὸν ἱερώτατον 0 .
συμβαίνει δὲ ὥσπερ εἰς οἰκειότητα τὴν ὡς πρὸς αὐτὸν νύμφην οἷά τινα περικαλλεστάτην παριστὰς αὐτῷ τὴν ἐξ ἐθνῶν Ἐκκλησίαν , ἢ διὰ τῆς Σεπφώρας νοεῖται 0 .
διερμηνεύεται γὰρ ἐπίσκεψις ἢ ὡραία , καὶ μέν τοι καὶ χάρις πνοῆς 0 .
ἐπεσκέψατο γὰρ ἀνατολὴ ἐξ ὕψους τὴν ὡς ἀληθῶς ἐκπρεπῆ καὶ ὡραίαν , φημὶ δὴ τὴν Ἐκκλησίαν , καὶ δῶρον αὐτῆς καὶ ξένιον οὐρανοῦ κεχάρισται τῆς ἑαυτοῦ πνοῆς τὴν ἐπίδοσιν , φημὶ δὴ τὴν τοῦ ἁγίου Πνεύματος μέθεξιν .
ἡ δὲ τέτοκεν αὐτῷ τὸν Γηρσὰμ , φημὶ δὴ λαὸν τὸν πάροικον ἀληθῶς .
Οἱ γάρ τοι τῷ θείῳ κατεσφραγισμένοι Πνεύματι , καὶ τῆς ἄνωθεν ἐπισκοπῆς ἀξιούμενοι , καὶ εἰς ὡραιότητα διαπεπλασμένοι τὴν ὡς πρὸς Υἱὸν , πάροικοι , κατὰ τὸ ἀληθὲς , εἰσὶν ἐν τῷδε τῷ κόσμῳ 0 .
ἁρμόσειε δ ἂν αὐτοῖς ὅτι μάλιστα διακεκραγέναι τε καὶ λέγειν ·
περιπατοῦντες γὰρ ἐπὶ γῆς , ἐν οὐρανῷ πολιτεύονται , καὶ γλίχονται μὲν οὐδαμῶς τῶν ἐν τῷδε τῷ κόσμῳ πραγμάτων ·
μεταποιοῦνται δὲ σφόδρα τῶν εἰς αἰῶνα τὸν μέλλοντα .
ἀκολουθεῖν γὰρ ἐγνώκασι διὰ τῆς ὄντως ἀστείας καὶ τετορνευμένης ζωῆς τῷ δι ἡμᾶς καθ ἡμᾶς καὶ ἐν τῷδε τῷ κόσμῳ παρῳκηκότι Χριστῷ .
πεφρόνηκε γὰρ οὐ τὰ τοῦδε τοῦ κόσμου , πολλοῦ γε καὶ δεῖ ·
τύπος δὲ μᾶλλον ἡμῖν τῆς ὑπερκοσμίου καὶ ἐννομωτάτης πέφηνε ζωῆς .
ἐπιτήρει δὲ ὅπως οἰκονομικῶς δὴ λίαν τὸ Γράμμα τὸ ἱερὸν , τὸν τῶν ἑπτὰ νεανίδων πατέρα , πρὶν μὲν εἰς αὐτὰς γενέσθαι τὴν διὰ Μωσέως ἐπικουρίαν , ὠνόμασεν Ἰοθὸρ , εἶτα μετὰ τοῦτο Ῥαγουήλ 0 ·
καὶ Ἰοθὸρ μὲν περιττότης , ἤτοι περιττὸς ἑρμηνεύεται , καθάπερ ἤδη προεῖπον , Ῥαγουὴλ δὲ ποιμασία Θεοῦ 0 .
κεχρήσομαι γὰρ τῇ λέξει διὰ τὸ χρήσιμον .
ἐλέγομεν δὲ τὸ τοῦ κόσμου πρόσωπον περιθέντες αὐτῷ , ὅτι περιττὸς καὶ εἰκαῖος ἀληθῶς ὁ ἐν κόσμῳ περισπασμός 0 .
ἀλλ ἦν μὲν ἐν τούτοις πρὶν ὠφεληθῆναι παρὰ Χριστοῦ τὸν τῶν νεανίδων χορόν .
ἐπειδὴ δὲ πλεονεξίας ἐξῄρηνται , καὶ τῆς τῶν ἀνοσίων ποιμένων ἔξω τέθεινται χειρὸς , τότε δὴ , τότε μετωνόμασται Ῥαγουὴλ , ὅ ἐστι Θεοῦ ποίμνιον , ἤτοι ποιμασία , κατά γε τὴν τῆς ἑρμηνείας δύναμιν .
ὑποδεδράμηκε γὰρ τὴν χεῖρα τοῦ πάντων ἀρχιποίμενος , φημὶ δὴ Χριστοῦ ·
ὅτι οὖν  ἐν  Χριστῷ δὴ καὶ μόνῳ τὸ τοῦ θανάτου διαδιδράσκομεν κράτος , καὶ ὡς ὁ σοφὸς ἡμῖν διαγέγραφε μαθητὴς , Οὐκ ἔστιν ὄνομα ὑπὸ τὸν οὐρανὸν τὸ δεδομένον ἀνθρώποις , ἐν ᾦ δεῖ σωθῆναι ἡμᾶς , ἀναμάθοι τις ἂν καὶ καθ ἑτέρους πολλοὺς , εἴπερ ἕλοιτο , τρόπους .
μυρίαι γὰρ ὅσαι παρά γε τῇ θεοπνεύστῳ Γραφῇ λαμπραὶ καὶ διαφανεῖς εἰκόνες , τὴν τοῦ μυστηρίου δύναμιν ἀπαστράπτουσι .
φέρε δὴ οὖν τὰ εἰς τοῦτο χρήσιμα συναγείροντες , καὶ διὰ τῶν ἐφεξῆς δεικνύωμεν .
παρῆλθον μὲν εἰς μέσον Μωσῆς τε καὶ Ἀαρών ·
ἀφικόμενοι δὲ πρὸς Φαραὼ διαῤῥήδην ἔφασκον ·
τάδε λέγει Κύριος ὁ Θεὸς Ἰσραήλ ·
ἐξαπόστειλον τὸν λαόν μου , ἵνα μοι ἑορτάσωσιν ἐν τῇ ἐρήμῳ .
καὶ εἶπε Φαραὼ , Καὶ τίς ἐστιν οὗ εἰσακούσομαι τῆς φωνῆς αὐτοῦ , ὥστε ἐξαποστεῖλαι τοὺς υἱοὺς Ἰσραήλ ;
Οὐκ οἶδα τὸν Κύριον , καὶ τὸν Ἰσραὴλ οὐκ ἐξαποστελῶ .
ὁ Θεὸς τῶν Ἑβραίων προσκέκληται ἡμᾶς .
πορευσόμεθα οὖν ὁδὸν ἡμερῶν τριῶν , ὅπως θύσωμεν τῷ Θεῷ ἡμῶν , μή ποτε συναντήσοι ἡμῖν θάνατος , ἢ φόνος .
καὶ εἶπεν αὐτοῖς ὁ βασιλεὺς Αἰγύπτου ·
διὰ τί , Μωσῆ καὶ Ἀαρὼν , διαστρέφετε τὸν λαόν μου ἀπὸ τῶν ἔργων ;
ἀπέλθετε ἕκαστος ὑμῶν εἰς τὰ ἔργα αὐτοῦ .
διαβολικῆς γὰρ ὢν ἔμπλεως ἀπονοίας ὁ ἀπόπληκτος Φαραὼ , τίς ὁ Ἑβραίων Θεὸς οὐκ εἰδέναι φησίν .
ἐπειδὴ δὲ συχναῖς καὶ ἀφορήτοις πληγαῖς κατῃκίζετο , καὶ διώλετο κατὰ βραχὺ τῶν Αἰγυπτίων ἡ χώρα , τοῦτο μὲν εἰς αἷμα μεταστοιχειουμένων αὐτοῖς τῶν ὑδάτων , ἀκρίδος τε καὶ χαλάζης ἐπενηνεγμένης τῇ γῇ , σκνιπῶν , καὶ βατράχων κινουμένων , καὶ μέν τοι καὶ τριημέρου καταχεομένου σκότους , ἀνήσειν μὲν μόλις , οὐχ ἑκὼν ἐπηγγέλλετο , ἦν δὲ ἀτεράμων , καὶ μετὰ τοῦτο πάλιν δεινὸς καὶ ἀπεσκληκὼς , καὶ δυσμετακόμιστος κομιδῇ πρὸς τὸ ἑλέσθαι , φημὶ , τῆς οὕτω μακρᾶς δουλείας ἀπαλλάξαι τὸν Ἰσραήλ .
Εἶτα Θεὸς ἐσκέπτετο τοῖς τῶν Αἰγυπτίων πρωτοτόκοις ἐπαφεῖναι τὸν ὀλοθρευτήν .
ἐπειδὴ δὲ ἦν ἀναγκαῖον μὴ τοῖς ἀνοσίοις γένεσι συναπολέσθαι τοὺς ἐξειλεγμένους , ἀγάπῃ τῇ διὰ τοὺς πατέρας , τὸν ἐπὶ τοῦ Πάσχα νόμον διετύπου Θεός ·
καὶ τὸ τοῦ Χριστοῦ μυστήριον προαποπεραίνεσθαι τῆς ὀργῆς μάλα προστέταχε .
δι οὗ πάλιν παρέσται νοεῖν , ὡς ἔστιν ἀμήχανον διὰ Μωσέως ἢ νόμου καταργεῖσθαι θάνατον .
ἐξίστησι δὲ τὸν ὀλοθρευτὴν τὸ τίμιον αἷμα τοῦ Χριστοῦ , καὶ ἀπαλλάττει φθορᾶς τοὺς ἡγιασμένους .
ζωὴ γάρ ἐστιν ἐκ ζωῆς , καὶ Θεὸς τῶν ὅλων , ὡς Θεὸς ἐκ Θεοῦ 0 1 .
ἔφη τοίνυν ὧδε τὸ Γράμμα τὸ ἱερόν ·
καὶ εἶπε Κύριος πρὸς Μωσῆν καὶ Ἀαρὼν ἐν γῇ Αἰγύπτου , λέγων ·
ὁ μὴν οὗτος ὑμῖν ἀρχὴ μηνῶν , πρῶτος ὑμῖν ἐστιν ἐν τοῖς μησὶ τοῦ ἐνιαυτοῦ .
λάλησον πρὸς πᾶσαν συναγωγὴν υἱῶν Ἰσραὴλ , λέγων ;
τῇ δεκάτῃ τοῦ μηνὸς τούτου λαβέτωσαν ἕκαστος πρόβατον κατ οἴκους πατριῶν , πρόβατον κατ οἰκίαν .
ἐὰν δὲ ὀλιγοστοὶ ὦσιν οἱ ἐν τῇ οἰκίᾳ , ὡς μὴ ἱκανοὺς εἶναι εἰς πρόβατον , λήψεται μεθ ἑαυτοῦ τὸν γείτονα τὸν πλησίον αὐτοῦ .
Εἶτα χρῆναι λαβεῖν ὁρισάμενος , ἐπιδιατάττει πάλιν ὁποῖον δὴ εἶναι προσήκει τὸ θῦμα , ὁπηνίκα τε καὶ ὅπως ἱερουργεῖσθαι δεήσει .
τέλειον γὰρ , φησὶν , ἄμωμον , ἐνιαύσιον ἔσται ὑμῖν , ἀπὸ τῶν ἀμνῶν καὶ ἀπὸ τῶν ἐρίφων λήψεσθε , καὶ ἔσται ὑμῖν διατετηρημένον ἕως τεσσαρεσκαιδεκάτης τοῦ μηνὸς τούτου .
καὶ σφάξουσιν αὐτὸ πᾶν τὸ πλῆθος συναγωγῆς υἱῶν Ἰσραὴλ πρὸς ἑσπέραν ·
καὶ λήψονται ἀπὸ τοῦ αἵματος , καὶ θήσουσιν ἐπὶ τῶν δύο σταθμῶν , καὶ ἐπὶ τὴν φλιὰν ἐν τοῖς οἴκοις ἐν οἷς φάγωσιν αὐτὰ ἐν αὐτοῖς .
καὶ φάγονται τὰ κρέα ἐν τῇ νυκτὶ ταύτῃ ὀπτὰ πυρὶ , καὶ ἄζυμα ἐπὶ πικρίδων ἔδονται .
Οὐκ ἔδεσθε ἀπ  αὐτῶν ὠμὸν , οὐ δὲ ἑψημένον ἐν ὕδατι , ἀλλ ὀπτὰ πυρὶ , κεφαλὴν σὺν τοῖς ποσὶ , καὶ τοῖς ἐνδοσθίοις .
Οὐκ ἀπολείψετε ἀπ αὐτοῦ εἰς τὸ πρωῒ , καὶ ὀστοῦν οὐ συντρίψετε ἀπ αὐτοῦ .
τὸ δὲ καταλειπόμενα ἀπ αὐτοῦ ἕως πρωῒ , κατακαύσετε πυρί 0 .
ἐπάγει δὲ τούτοις ὁ νομοθέτης τὰ ἐφεξῆς , ὁποῖόν τε εἶναι πρέπει τῶν δαιτυμόνων τὸ σχῆμα διδάσκων , καὶ τίνα τρόπον ἐξηρτισμένους τῆς ἱερωτάτης ἅπτεσθαι κοινῆς ἀκόλουθον αὐτούς 0 .
Οὕτω γὰρ φάγεσθε αὐτὸ , φησί ·
ἔστωσαν ὑμῶν αἱ ὀσφύες περιεζωσμέναι , καὶ τὰ ὑποδήματα ἐν τοῖς ποσὶν ὑμῶν , καὶ αἱ βακτηρίαι ἐν ταῖς χερσὶν ὑμῶν 0 ·
καὶ ἔδεσθε αὐτὸ μετὰ σπουδῆς .
πάσχα γάρ ἐστι Κυρίου .
ὠφελήσει δὲ αὐτοὺς , καὶ κατὰ τίνα τρόπον ἡ τοῦ προβάτου σφαγὴ , καλῶς δὲ λίαν ἀπογυμνῶν ·
καὶ διελεύσομαι ἐν γῇ Αἰγύπτου , καὶ πατάξω πᾶν πρωτότοκον ἀπὸ ἀνθρώπου ἕως κτήνους , ἐν πᾶσι τοῖς θεοῖς τῶν Αἰγυπτίων ποιήσω τὴν ἐκδίκησιν ·
ἐγὼ Κύριος 0 .
καὶ ἔσται ὑμῖν ἐν σημείῳ τὸ αἷμα ἐπὶ τῶν οἰκιῶν ὑμῶν , ἐν αἷς ὑμεῖς ἔσεσθε ἐκεῖ .
καὶ ὄψομαι τὸ αἷμα , καὶ σκεπάσω ὑμᾶς , καὶ οὐκ ἔσται ἐν ὑμῖν πληγὴ τοῦ ἐκτριβῆναι , ὅταν παίω ἐν γῇ Αἰγύπτου .
Εἶτα πάλιν μεθ ἕτερα 0 ·
ἑπτὰ ἡμέρας ἔδεσθε ἄζυμα , φησὶν , ἀπὸ δὲ τῆς πρώτης , ἀφανιεῖτε ζύμην ἐκ τῶν οἰκιῶν ὑμῶν .
καὶ τὴν τοῦ παραβαίνοντος τιμωρίαν ὁρισάμενος , ἐπιλέγει πάλιν ·
καὶ ἡ ἡμέρα ἡ πρώτη κεκλήσεται ἁγία , καὶ ἡμέρα ἡ ἑβδόμη , κλητὴ ἀγία ἔσται ὑμῖν .
τὸ μὲν δὴ θεῖον λόγιον οὕτως ἔχει ·
διελθόντες δὲ πάλιν ἀνὰ μέρος αὐτὸ , τὸν ἑκάστῳ πρέποντα νοῦν ἐφαρμόσαι πειράσομαι  leg , πειρασόμεθα  , τὴν ἐκ τῶν σημαινομένων δύναμιν πολυτρόπως εἰς αὐτὸν ἀναφέροντες τὸν Χριστόν .
ὁρίζεται τοίνυν ἐν ἀρχῇ τοῦ ἔτους , ἐν τῷ πρώτῳ μηνὶ , τῆς ἱερουγίας ὁ καιρός ·
ἀρχὴ γὰρ πάντων ἐστὶν ὁ Χριστὸς , ἐπεὶ μη δὲ πρόσφατος διά τοι τὴν ἐκ Θεοῦ Πατρὸς πρὸ αἰώνων γέννησιν 0 .
ἁγιάζει δὲ αὐτὸς κατὰ πάντα χρόνον , τὰ ἀπ ἀρχῆς μέχρι τέλους , ἀλλ ὥσπερ ἐν μηνὶ τῶν νέων ἡ πανήγυρις 0 .
παρῴχετο μὲν γὰρ τὰ ἀρχαῖα , κατὰ τὴν τοῦ μακαρίου Παύλου φωνήν ·
ἰδοὺ γέγονε τὰ πάντα καινά .
καὶ ἀνέθαλλεν καὶ ἀνθρώπου φύσις πρὸς τὸ ἐν ἀρχαῖς ἐν Χριστῷ .
δούλοις τε οὖσιν ἔτι τοῖς υἱοῖς Ἰσραὴλ , καὶ ὑπὸ χεῖρα πράττουσι τὴν τυραννικὴν , εἶχον γὰρ ἔτι τὴν τῶν Αἰγυπτίων , τὰ τοιαῦτα διετάττετο ·
τοῦ λόγου πάλιν αἰνιγματωδῶς ὑπεμφαίνοντος , μὴ ἂν ἕτερον δύνασθαι τὴν τοῦ ἀνθρώπου ψυχὴν πρὸς ἐλευθερίαν μὲν τὴν ἐξ ἁμαρτίας ἀναδραμεῖν , τὴν δὲ τοῦ διαβόλου πλεονεξίαν ἀποφυγεῖν , καὶ εἰς τὴν ἄνω γενέσθαι πόλιν ἀπὸ τῆς ἐν κόσμῳ διατριβῆς , εἰ μὴ διὰ τῆς τοῦ Χριστοῦ μετοχῆς καὶ φιλανθρωπίας , κατὰ τὸ εἰρημένον παρ αὐτοῦ πρὸς τοὺς ἀνοήτους Ἰουδαίους 0 ·
ἀμὴν , ἀμὴν λέγω ὑμῖν , ὅτι πᾶς ὁ ποιῶν τὴν ἁμαρτίαν , δοῦλός ἐστι τῆς ἁμαρτίας ·
ὁ δοῦλος οὐ μένει ἐν τῇ οἰκίᾳ εἰς τὸν αἰῶνα ·
ὁ υἱὸς μένει εἰς τὸν αἰῶνα .
ἐὰν οὖν ὁ υἱὸς ὑμᾶς ἐλευθερώσῃ , ὄντως ἐλεύθεροι ἔσεσθε .
ἀμὴν , ἀμὴν λέγω ὑμῖν , ἐὰν μὴ φάγητε τὴν σάρκα τοῦ Υἱοῦ τοῦ ἀνθρώπου , καὶ πίητε αὐτοῦ τὸ αἷμα , οὐκ ἔχετε ζωὴν ἐν ἑαυτοῖς ·
ἧς εἰς τύπον νοοῖτο καλῶς τῆς ἐπαγγελίας ἡ γῆ , εἰς ἣν ἐξ Αἰγύπτου μεταχωρεῖν ἠπείγοντο .
λαμβάνεται δὲ τὸ πρόβατον ἀπὸ δεκάτης τοῦ μηνὸς ἡμέρας , καὶ διατηρεῖται μέχρι τῆς τεσσαρεσκαιδεκάτης , ἵνα σφάττηται πρὸς ἑσπέραν .
καὶ τοῦ δὴ χάριν 0 ;
ἐρεῖ τις τυχόν ·
βαθὺς γὰρ ὄντως ὁ λόγος 0 .
τί γὰρ , εἰπέ μοι , διεκώλυεν ἡμέρᾳ πρώτῃ διαλαμβάνεσθαι τοῦ μηνός ;
τί δὲ ἄρα νομοθετεῖν ἀνέπεισε τὸν Θεὸν ἐν ἡμέραις πέντε τετηρημένον ἱερουργεῖν οὕτως πρὸς ἑσπέραν τὸ θῦμα ;
πέντε γὰρ ἡμερῶν ἀριθμὸν εὑρήσομεν ἀπὸ τῆς δεκάτης ἀρξάμενοι .
τοῦ μὲν οὖν μὴ ἐν ἡμέρᾳ πρώτῃ λαμβάνεσθαι τὸν ἀμνὸν , ἀλλ ἐν τῇ δεκάτῃ τοῦ μηνὸς , σημαίνειν ἔοικεν , ὅτι πολλοὶ προεβάδιζον χρόνοι , καὶ μακροί τινες ἦσαν αἰῶνες οἱ πρὸ ἡμῶν , καθ ὃν ἦν ἀεὶ καὶ ἔστιν , καὶ ἔσται Θεός .
Εἰσβαίνει δὲ γείτων εὐθὺς μετ  ἐκείνους αἰὼν οὗτος ὁ καθ ἡμᾶς , ὡς διὰ πενθημέρου τῆς ἀρτίως ἡμῖν εἰρημένης ὁδοῦ , εἰς πέντε καιροὺς διαιρούμενος .
σαφηνιεῖ δὲ σφόδρα καλῶς ἡμῖν τὸ ζητούμενον , ἡ τοῦ Σωτῆρος παραβολὴ , τοῦτον ἔχουσα τὸν τρόπον ·
ὁμοία ἐστὶν ἡ βασιλεία τῶν οὐρανῶν ἀνθρώπῳ οἰκοδεσπότῃ , ὅστις ἐξῆλθεν ἅμα πρωῒ μισθώσασθαι ἐργάτας εἰς τὸν ἀμπελῶνα αὐτοῦ .
συμφωνήσας δὲ μετὰ τῶν ἐργατῶν ἐκ δηναρίου τὴν ἡμέραν , ἀπέστειλεν αὐτοὺς εἰς τὸν ἀμπελῶνα αὐτοῦ .
καὶ ἐξελθὼν περὶ τρίτην ὥραν , εἶδεν ἄλλους ἑστῶτας ἐν τῇ ἀγορᾷ ἀργοὺς , κ ἀκείνοις εἶπεν ·
ὑπάγετε καὶ ὑμεῖς εἰς τὸν ἀμπελῶνά μου , καὶ ὃ ἂν ᾖ δίκαιον , δώσω ὑμῖν .
Οἱ δὲ ἀπῆλθον .
πάλιν δὲ περὶ τὴν ἕκτην ὥραν καὶ ἐννάτην ἐποίησεν ὡσαύτως .
περὶ δὲ τὴν ἑνδεκάτην ἐξελθὼν , εὗρεν ἄλλους ἑστῶτας , καὶ λέγει αὐτοῖς Τί ὧδε ἑστήκατε ὅλην τὴν ἡμέραν ἀργοί ;
Οὐδεὶς ἡμᾶς ἐμισθώσατο .
ὑπάγετε καὶ ὑμεῖς εἰς τὸν ἀμπελῶνά μου .
ὁρᾷς δὴ οὖν ἐν τούτοις καὶ λίαν ἐναργέστατα καὶ σαφῶς εἰς ὅλους πέντε καιροὺς τὸν καθ ἡμᾶς αἰῶνα διῃρημένον ;
καὶ πρῶτον μὲν εἶναι λογιούμεθα , καθ ὃν ἦν ἔτι τὰς ἐν παραδείσῳ διατριβὰς ὁ προπάτωρ ἔχων Ἀδάμ ·
δεύτερον δὲ μετ ἐκεῖνον καὶ ὡς ὥρᾳ τρίτῃ δηλούμενον , καθ  ὃν Νῶε καὶ οἱ σὺν αὐτῷ 0 1 ·
τρίτον δὲ ὡς ἐν ἕκτῃ , καθ ὃν ἐκάλει τὸν Ἀβραὰμ εἰς ἐπίγνωσιν τῆς ἀληθείας ὁ ἐπὶ πάντων Θεός 0 1 ·
τὸ τέταρτον δὲ , ὡς ἐν ὥρᾳ πάλιν ἐννάτῃ , τοῦ Μωσέως δηλονότι καὶ τῶν προφητῶν 0 1 .
περὶ τὴν ἑνδεκάτην , τουτ έστιν , ἐν τῷ πέμπτῳ καιρῷ , συστελλομένης ἤδη τῆς ἡμέρας , καὶ οἱονεὶ καταλύοντος εἰς τέλος ἤδη τοῦ παρόντος αἰῶνος , ἐμισθώσατο τὰ ἔθνη Χριστὸς κεκλημένα πρὸς τὴν ἐπίγνωσιν παρ ἑτέρου μηδαμῶς κατὰ τοὺς ἄνωθεν καὶ παρῳχηκότας καιρούς .
διὸ δὴ παρὰ πάντας οἱ τελευταῖοί φασι τό ·
λαμβάνεται τοίνυν τὸ πρόβατον κατὰ τὴν ἡμέραν τῆς πενθημέρου τὴν πρώτην , τουτέστι , τὴν δεκάτην , τύπον ἐπέχουσαν τῆς τοῦ αἰῶνος ἀρχῆς , καὶ διατηρηθὲν ἐν τῷ τελευταίῳ καιρῷ , τουτ έστιν , ἐν τῇ τεσσαρεσκαιδεκάτῃ , σφάζεται πρὸς ἑσπέραν ·
ἵνα πάλιν ἐννοῇς , ὡς οὔ τε νέον ἐστὶν , οὐ δὲ πρόσφατον τὸ τοῦ Χριστοῦ μυστήριον 0 ·
ἀλλ ἐφυλάττετο μὲν ἐν προγνώσει τοῦ Πατρὸς , καὶ ἐξ αὐτῆς τῆς τοῦ κόσμου καταβολῆς .
ἀπέθανε δὲ ὑπὲρ ἡμῶν ἐν τοῖς ἐσχάτοις τοῦ αἰῶνος καιροῖς , οὔπω μὲν τοῦ νοητοῦ καὶ θείου φωτὸς καταλάμποντος ·
τῷ δ ἐξ ἀγνοίας σκότῳ βεβαπτισμένης ἔτι τῆς γῆς , καὶ τὰς ἁπάντων καρδίας καταμολυνόντων ταῖς πλάναις τῶν κοσμοκρατόρων τοῦ σκότους τούτου 0 .
διὰ τοῦτο καὶ , Ἐγώ εἰμι τὸ φῶς τοῦ κόσμου , ἐπιδημήσας ἔφασκεν ὁ Σωτήρ .
καὶ φωστῆρες ἐν κόσμῳ λόγον ζωῆς ἐπέχοντες , οἱ ἅγιοι χρηματίζουσι ·
καὶ προσέτι τοῦτο 0 ·
καὶ ὑμεῖς ἐστε τὸ φῶς τοῦ κόσμου , διὰ τὸ δύνασθαι φωτίζειν τοὺς ὄντας ἐν σκότῳ , δικαίως ἀκούουσιν .
ἀποθαυμάσεις δὲ πάλιν καὶ ἑτέραν ἐν τούτῳ μυστικὴν εὑρίσκων οἰκονομίαν .
σφάζεται γὰρ ὁ ἀμνὸς ἐν τεσσαρεσκαιδεκάτῃ τοῦ μηνὸς ἡμέρᾳ , πλήρη τὴν οἰκείαν ἔχοντος δόξαν τοῦ σεληναίου κύκλου , καὶ νόθῳ μὲν ὥσπερ φωτὶ τὴν οἰκουμένην καταυγάζοντος , ἀρχομένου δ οὖν ὅμως ἀπολήγειν κατὰ βραχὺ , καὶ ὥσπερ ἐξ ἀνάγκης ἤδη συστέλλοντος τὴν ἐνοικοῦσαν αὐτῷ τιμήν τε καὶ χάριν 0 ·
ἵνα νοήσῃς ἐντεῦθεν , ὡς ἐξ εἰκόνος τε καὶ σκιᾶς τοῦ παραθέντος πράγματος ἐπὶ τὴν τῶν ἀληθεστέρων κατάληψιν χειραγωγούμενος , ὅτι κατὰ πᾶσαν μὲν ἐδοξάζετο τὴν οἰκουμένην ὁ τῆς νυκτὸς ἄρχων , τουτ έστιν ὁ διάβολος , διὰ τῆς σελήνης ὡς ἐν τύπῳ δηλούμενος  σελήνη γὰρ εἰς ἀρχὴν τέθειται τῆς νυκτὸς  , καὶ ὥσπερ νόθον τι φῶς τὴν τοῦ κόσμου σοφίαν ταῖς τῶν πλανωμένων καρδίαις ἐντιθεὶς , πληρεστάτην ἑαυτῷ τὴν δόξαν ἐπραγματεύετο .
ἀπέθανε δὲ δι ἡμᾶς καὶ ὑπὲρ ἡμῶν ὁ Χριστὸς , ὁ Ἀμνὸς ὁ ἀληθινὸς , ὁ αἴρων τὴν ἁμαρτίαν τοῦ κόσμου , καὶ τὴν τοῦ διαβόλου κατέλυσε δόξαν .
ἀπολήγειν γὰρ ἀνάγκη αὐτὴν καὶ δαπανᾶσθαι κατὰ βραχὺ , πρὸς τὴν εἰρήνην καὶ ἀγάπην ἤδη τὴν ὡς πρὸς Θεὸν τῆς τῶν ἐθνῶν πληθύος ἀναβαίνειν ἐπειγομένης διὰ τῆς πρὸς αὐτὴν ἀποστροφῆς καὶ πίστεως 0 .
καὶ τοῦτο ἦν ἄρα τὸ ἐν Ψαλμοῖς ᾀδόμενον πάλαι περὶ Χριστοῦ ·
ἀνατελεῖ ἐν ταῖς ἡμέραις αὐτοῦ δικαιοσύνη , καὶ πλῆθος εἰρήνης , ἕως οὗ ἀνταναιρεθῇ ἡ σελήνη .
ἀνέτειλε γὰρ ἐν ἡμέραις Χριστοῦ δικαιοσύνη διὰ πίστεως ·
πλῆθος δὲ εἰρήνης , διὰ τῆς πρὸς Θεὸν ἐπιστροφῆς 0 .
καὶ πρὸς τούτοις ἔτι καὶ ὁ τῆς νυκτὸς ἄρχων ἀντανῄρηται , τουτ έστιν ὁ διάβολος .
ἐπιτήρει δὲ ὅπως οὐκ ἀναιρεθήσεσθαί φησι τὴν σελήνην ἁπλῶς , ἀνταναιρεθήσεσθαι δὲ μᾶλλον ·
ὡς γὰρ ἤδη προανελὼν , δῆλον δὲ δήπου πάντως , ὅτι τὸν ἄνθρωπον ἀνταναιρεῖται ὁ διάβολος 0 .
λαβέτωσαν τοίνυν , φησὶν , ἕκαστος πρόβατον κατ οἰκίαν .
τέλειος γὰρ ἐν ἑκάστῳ Χριστὸς διὰ μετοχῆς τοῦ ἁγίου Πνεύματος ἐνοικίζεται , καὶ οὐ μεμέρισται , καθάπερ ὁ Παῦλός φησι .
πλὴν ἐὰν ὦσι , φησὶν , ὀλιγοστοὶ ὡς μὴ ἱκανοὺς εἶναι εἰς πρόβατον , συλλήψεται μεθ ἑαυτοῦ τὸν γείτονα τὸν πλησίον αὐτοῦ .
Οἱ γὰρ οὐκ ἔχοντες ἐξ ἑαυτῶν τέλειον δύνασθαι συνιέναι μόνοι τὸ Χριστοῦ μυστήριον , ἢ καὶ οὐκ ἀρκοῦντες εἰς κατανόησιν τὴν περὶ αὐτοῦ διὰ τὴν τῆς οἰκείας ἐννοίας ἀσθένειαν , μεθέξουσι πάλιν , αὐτοὺς συνεργάτας ὥσπερ καὶ συλλήπτορας τοὺς ὁμοπίστους δεξάμενοι 0 .
διὰ γὰρ τῆς ἀλλήλων νουθεσίας ἔσθ ὅτε καὶ εἰς μείζους ἢ καθ ἡμᾶς θεωρίας ἀναβαίνειν ἰσχύομεν .
ὥσπερ οὖν ἀμέλει καὶ ὁ σοφὸς ἐκεῖνος εὐνοῦχος ἀνεπυνθάνετο τοῦ Φιλίππου , τῆς περὶ Χριστοῦ προφητείας ἐπακροώμενος ·
δέομαί σου , περὶ τίνος ὁ προφήτης λέγει , περὶ ἑαυτοῦ ἢ περὶ ἑτέρου τινός ;
ὁρᾷς ὅπως τὸν γείτονα συλλαβὼν  ἐγγὺς γὰρ ἀλλήλων οἱ πάντες ἐσμὲν , ὅσοι εἰς τὸν ἕνα καὶ κοινὸν τῆς πίστεως λόγον  , μέτοχος ἤδη τοῦ νοητοῦ προβάτου διὰ τῆς ἐρεύνης ἀνεδεικνύετο 0 .
ἠξίου γὰρ εὐθὺς καὶ βεβαπτίσθαι , καὶ δὴ καὶ βεβάπτισται .
ἔστω δὲ , φησὶ , τὸ πρόβατον τέλειον .
πάντα γὰρ ἦν ἐν Χριστῷ τὰ θεοπρεπῆ γνωρίσματα .
ἀλλ ἔστω καὶ ἄρσεν , ὁ νομοθέτης διήγγειλεν .
Αὐτὸς γὰρ ἦν τε καὶ ἔστιν , ὁ πᾶσιν ἡμῖν ἐνιεὶς τῆς θεογνωσίας τὰ σπέρματα , καὶ ὥσπερ τινὰ γῆν θελητήν 0 .
ὥσπερ οὖν καὶ ὁ προφητικὸς ἔχει λόγος , ἐπιτελῶν τῷ Θεῷ καὶ Πατρὶ τὴν ἀνθρωπότητα διὰ τῶν εὐαγγελικῶν κηρυγμάτων .
ἀλλὰ πρὸς τούτοις καὶ ἐνιαύσιον ἔστω , ἢ κατὰ τὸν χρόνον , ἵνα μὴ ᾖ ὡς ἀτελὲς , οὔπω πληρωθέντος ἐπ αὐτῷ τοῦ ἔτους ·
ἢ ὅτι τὴν ἐπὶ τῷ πάθει θεοπρεπεστάτην ἑορτὴν καθ ἕκαστον ἔτος ἔμελλον ἐπιτελεῖν , οἱ τὰ ἐκ τοῦ πάθους ἀποκερδαίνοντες ἀγαθά .
ἀπὸ δὲ τῶν ἀμνῶν καὶ ἀπὸ τῶν ἐρίφων λαμβάνεσθαι λέγει .
καὶ ὁ μὲν ἀμνὸς ὡς καθαρόν τε καὶ ἄμωμον θῦμα κατὰ νόμον νοεῖται , τὸ δὲ τῶν ἐρίφων γένος ὑπὲρ τῶν ἁμαρτιῶν ἀεὶ τῷ θυσιαστηρίῳ προσφέρε ται .
Εὑρήσεις δὲ τοῦτο καὶ ἐν Χριστῷ .
ἦν γὰρ ὁ αὐτὸς , καὶ ὡς ἄμωμον ἱερεῖον , εἰς ὀσμὴν εὐωδίας ἀναφέρων ἑαυτὸν τῷ Θεῷ καὶ Πατρὶ , καὶ ὡς ἔριφος ὑπὲρ τῶν ἡμετέρων ἁμαρτιῶν σφαζόμενος 0 .
μετὰ δέ γε τὴν σφαγὴν , καταχρίειν τῷ αἵματι τοὺς τῶν οἰκημάτων σταθμοὺς καὶ τὴν φλιὰν ἐπιτάττει , οὐχ ἕτερόν τι σημαίνειν ἐθέλων , ὥς γέ μοι δοκεῖ , ἢ ὅτι τῷ σεπτῷ καὶ τιμίῳ αἵματι τοῦ Χριστοῦ , τὴν ἐπίγειον ἑαυτῶν οἰκίαν ἀσφαλιζόμεθα , τουτέστι τὸ σῶμα , τὴν ἐκ παραβάσεως νέκρωσιν διὰ μετοχῆς τῆς ζωῆς ἐξελαύνοντες .
ζωὴ γὰρ καὶ ἁγιασμὸς , ἡ Χριστοῦ μετοχή 0 .
καὶ αὐτὸν δὲ θορυβό  ῦ  ντες τὸν ὀλοθρευτὴν , ὡς ἄγαν ἀποτάτω ποιούμενοι διὰ τῆς χρίσεως τὸν ἐπιβουλεύοντα δαίμονα , τὰ ἐκ σαρκικῶν κινημάτων ἀπονεκρούμεθα πάθη .
θύρας δὲ νοήσεις τῆς ἀρτίως ἡμῖν εἰρημένης οἰκίας , τὰς ἐν ἡμῖν αἰσθήσεις δηλαδή ·
δι ὦν ταῖς ἁπάντων καρδίαις ἡ τῶν πραγμάτων διακονεῖται ποιότης , καὶ ἡ τῶν ἐπιθυμιῶν ἀμέτρητος ἐπιχεῖται πληθύς .
θύρας δὲ αὐτὰς καὶ ὁ προφήτης Ἰωὴλ ὀνομάζει λέγων ·
ὡς εἰσελεύσονταί τινες κλέπται διὰ τῶν θυρίδων ἡμῶν ·
οὐ γὰρ ἦσαν κατακεχρισμέναι τῷ αἵματι τοῦ Χριστοῦ .
ἐσθίεσθαι δὲ προστάττει τὰ κρέα ταύτῃ τῇ νυκτὶ , τουτέστι , κατὰ τὸν αἰῶνα τὸν ἐνεστηκότα .
Οὕτω γὰρ αὐτὸν καὶ ὁ Παῦλος ἐπεκάλει , λέγων ·
ἡ νὺξ προέκοψε , ἡ δὲ ἡμέρα ἤγγικεν .
ἡμέραν ἐν τούτοις διαῤῥήδην εἰπὼν τὸν αἰῶνα τὸν μέλλοντα , ὃν αὐτὸς φωτίζει Χριστός 0 .
φάγονται τοίνυν τὰ κρέα κατὰ τὸν αἰῶνα τοῦτον , φησίν .
ἕως μὲν γὰρ ἐσμὲν ἐν τῷδε τῷ κόσμῳ διὰ τῆς ἁγίας σαρκός τε καὶ τοῦ τιμίου αἵματος , καὶ παχυτέρως ἔτι μεταληψόμεθα τοῦ Χριστοῦ .
Εἰς δὲ τὴν ἡμέραν καταντήσαντες τῆς δυνάμεως αὐτοῦ , καθὼς γέγραπται , καὶ εἰς τὴν λαμπρότητα τῶν ἁγίων ἀναβεβηκότες , καθ ἕτερόν τινα τρόπον ἁγιασθησόμεθα πάλιν , καὶ ὡς οἶδεν ὁ τῶν ἐσομένων ἀγαθῶν διανομεὺς καὶ δοτήρ .
ἄλλως τε καὶ ὁμολογίαν ἔχει τοῦ πάθους , καὶ τοῦ δι ἡμᾶς οἰκονομικῶς παραδειχθέντος θανάτου τοῦ Χριστοῦ , τῆς ἁγίας αὐτοῦ σαρκὸς ἡ μετάληψις , καὶ ἡ πόσις ὁμοίως ἡ ἐκ τοῦ σωτηρίου αἵματος .
Οὕτω γὰρ αὐτός πού φησιν , ὅτε τοῖς ἑαυτοῦ γνωρίμοις τοὺς ἐπὶ τῷ μυστηρίῳ νόμους ἐτίθει ·
ὁσάκις γὰρ ἂν ἐσθίητε τὸν ἄρτον τοῦτον , πίνητε δὲ τὸ ποτήριον τοῦτο , τὸν ἐμὸν θάνατον καταγγέλλετε .
Οὐκοῦν ἐπὶ μὲν τοῦ παρόντος αἰῶνος , διὰ μὲν τῆς μετοχῆς τῶν ἀρτίως ὠνομασμένων , καταγγελοῦμεν εἰκότως τὸν θάνατον αὐτοῦ ·
ὅταν δὲ λοιπὸν ἐν τῇ δόξῃ παραγένῃ τοῦ Πατρὸς , οὐκ εὐκαίρως ἔτι τὴν ἐπὶ τῷ πάθει προσοίσομεν ὁμολογίαν αὐτῷ , ἀλλ ἐπιγνωσόμεθα μὲν καθαρῶς ὡς Θεὸν πρόσωπον πρὸς πρόσωπον , ὡς Παῦλός φησι 0 ·
δοξολογήσομεν γὰρ , φησὶν , ὡς Δεσπότην 0 .
ἅπαξ γὰρ ἀποθανὼν οὐκέτι ἀποθνήσκει , θάνατος αὐτοῦ οὐκέτι κυριεύει , κατὰ τὴν τοῦ Παύλου φωνήν .
διὸ δὴ καὶ ἔφασκεν ·
Εἰ καὶ ἔγνωμεν κατὰ σάρκα Χριστὸν , ἀλλὰ νῦν οὐκέτι γινώσκομεν .
τότε γὰρ οὐκ ἀφ  ὧν ἐστιν ἄνθρωπος , ἀλλ ἐξ ὧν ἐστι Θεὸς ἀληθινὸς , λαμπρότερον ἐπιγνωσόμεθα , συμπεπερασμένης ἤδη τῆς οἰκονομίας , ἐφ ᾗ καὶ γέγονε σάρξ .
ἀργήσουσι γὰρ , κατὰ τὸ εἰκὸς , οἱ περὶ σαρκώσεως λόγοι , γνῶσις δὲ ἡ μείζων εἰσβήσεται , καὶ θεία τις ἐν ἡμῖν ἀναλάμψει σύνεσις παρ αὐτοῦ σωτηρίας τῆς ἐν δόξῃ θεοπρεπεῖ 0 .
πυρὶ δὲ ὀπτῶ  ν  τας ἐσθίεσθαι τοῦ προβάτου κελεύει τὰ κρέα , διά τοι τὸ χρῆναι θερμοὺς εἶναι τῷ πνεύματι τοὺς εἰς κατάληψιν ἀναβαίνοντας τοῦ Χριστοῦ .
ζέειν δὲ αὐτοὺς τῷ πνεύματι , κελεύει καὶ Παῦλος .
ἀλλὰ καὶ ἄρτους ἀζύμους ἐπὶ πικρίδων φάγονται , φησὶ , δι αἰνίγματος ὑποφαίνων , ὅτιπερ οἱ μέτοχοι γεγονότες τοῦ Χριστοῦ , ἀζύμοις ὥσπερ καὶ καθαρωτάταις ἐπιθυμίαις τὴν ἑαυτῶν ὀφείλουσιν ἀποτρέφειν ψυχὴν , εἰς ἄδολόν τινα καὶ ἀμιγῆ φαυλότητος προσεθίζοντες πολιτείαν 0 ·
καὶ μὴ παραιτεῖσθαι διὰ τοῦτο τὰς ἐκ τῶν πειρασμῶν πικρίας , κατὰ τὸ εἰρημένον ὑπό τινος 0 ·
τέκνον , εἰ προσέρχῃ δουλεύειν Θεῷ , ἑτοίμασον τὴν ψυχήν σου εἰς πειρασμὸν , εὔθυνον τὴν καρδίαν σου καὶ καρτέρησον .
Ἀλλὰ καὶ οὐκ ἔδεσθε , φησὶν , ἀπ αὐτοῦ ὠμόν .
τί οὖν ἄρα καὶ τοῦτό ἐστιν ;
ὁ ὠμὸν ἐσθίων , οὐκ εἰς πέψιν ἐσθίει ·
ἀλλ οὐ δὲ ὑπείκει τοῖς ὀδοῦσιν ὅλως ἡ τοιάδε τροφή .
τοῦτο δὲ ἂν δρῷεν εἰκότως οἱ μὴ δι ἐρεύνης τὸν ἐπὶ τῷ Χριστῷ καταλεπτύνοντες λόγον , πυροῦντές τε καὶ δοκιμάζοντες , κατὰ τὸ ὑπὸ τοῦ Δαβὶδ μελῳδούμενον ·
καὶ ἐν τῇ μελέτῃ μου ἐκκαυθήσεται πῦρ .
κωλύει δὲ πάλιν ἐσθίειν ἡψημένον ἐν ὕδατι , τὴν ὑδαρεστέραν καὶ ἐκλελυμένην περὶ αὐτοῦ διάληψιν , οὐ καλὴν ἔσεσθαι τροφὴν ταῖς τῶν πιστευόντων διανοίαις ὑποδηλῶν .
ὑδαρεστέρα δὲ περὶ αὐτοῦ διάληψις , τὸ μὴ Θεὸν οἴεσθαι κατὰ φύσιν ὑπάρχειν αὐτὸν , ἀλλ εἰς τὴν τῶν ποιημάτων κατακομίζειν τάξιν 0 ·
ὃ καὶ δρᾷν ἀμαθῶς οὐ καταναρκῶσί τινες , τὰ οἰκονομικῶς εἰρημένα περὶ αὐτοῦ διὰ τὴν ἐνανθρώπησιν , εἰς τὸ οἰκεῖον περιέλκοντες θέλημα , καὶ τροφὴν ὥσπερ τινὰ τῆς ἐνούσης αὐτοῖς δυσσεβείας ποιούμενοι .
Οὐκ ἔδεσθε τοίνυν , φησὶν , ἡψημένον ἐν ὕδατι , ἀλλ ἢ ὀπτὰ πυρὶ , διὰ τὴν ἤδη προαποδοθεῖσαν αἰτίαν , καὶ ὅτι τὰ λόγια Κυρίου πεπυρωμένα 0 .
θερμοὶ γὰρ πάντες εἰσὶν οἱ περὶ τῆς θεότητος αὐτοῦ λόγοι , καὶ οὐδὲν ἔχοντες ὑδαρὲς ἢ ἀπεψυγμένον , κατὰ τὸν λέγοντα πάλιν ἐν βίβλῳ Ψαλμῶν ·
πεπυρωμένον τὸ λόγιόν σου σφόδρα , καὶ ὁ δοῦλός σου ἠγάπησεν αὐτό 0 .
κεφαλὴν δὲ πάλιν σὺν τοῖς ποσὶ καὶ τοῖς ἐντοσθίοις ἐπιτάττει φαγεῖν , ὅλην ἐξ ὅλου τοῦ κατ αὐτοῦ μυστηρίου τὴν γνῶσιν ταῖς τῶν πιστευόντων διανοίαις ἐνοικίζεσθαι θέλων .
χρὴ γὰρ εἰδέναι πρὸ πάντων , ὅτιπερ ἧν  ἐν  ἀρχῇ , Θεὸς ὢν ὁ Λόγος , ἐν Πατρὶ καὶ μετὰ Πατρός ·
τουτ έστιν ἡ κεφαλὴ , ἀρχὴ τοῦ παντὸς ὑπάρχουσα μυστηρίου .
δεύτερον δὲ ὅτι καὶ Θεὸς ὢν , πάλιν ἐπανήξει , κριτὴς τέλος ἐπιθήσων τῇ καθ ἡμᾶς οἰκονομίᾳ 0 ·
τοῦτο γὰρ ἡμῖν σημαίνουσιν οἱ πόδες , τὸ τέλος ὄντες ὅλου τοῦ σώματος .
νοήσεις δὲ τὰ ἐντόσθια τὸν ἀποκεκρυμμένον καὶ οἱονεὶ μέσον τὸν ἐνανθρωπήσεως λόγον 0 .
Οὐκοῦν ὁλόκληρος μὲν διὰ τούτων ἡ πίστις 0 ·
ὅλος δὲ καὶ τέλειος ἐν ἡμῖν διὰ τῆς τοιᾶσδε γνώσεως ὁ Χριστός 0 .
ταύτης γὰρ ἕνεκα τῆς αἰτίας οἰηθείην ἂν ἔγωγε τὸν Ἰωάννην εἰπεῖν ·
ὁ ὢν , ὁ ἦν , ὁ ἐρχόμενος 0 .
Εἶτα πάλιν ὁ νομοθέτης ἐπιτάττει , λέγων ·
Οὐκ ἀπολείψετε ἀπ  αὐτῶν ἕως πρωΐ , αἰνιγματωδῶς , ὡς ἔοικε , διὰ τούτων ἀποκωλύων τὰς ἐπί γε τὸ βούλεσθαι νοῆσαι τελείως οὐκ ἀγαθὰς ὑπερθέσεις .
μὴ γὰρ πεπέμφθω , φησὶν , εἰς ἀναβολὴν ἡ τελεία τε καὶ ἀληθὴς περὶ αὐτοῦ γνῶσις , μη δὲ φυλαττέτωσάν τινες ἑαυτοῖς εἰς ὑπέρκαιρον χάριν τὸ μετασχεῖν τελείως αὐτοῦ , μετεσχηκότες ἅπαξ καὶ ὅλως ἁψόμενοι .
τοῦτο μέντοι ποιοῦσιν οἱ διὰ μὲν τῆς κατηχήσεως τῶν περὶ Χριστοῦ δογμάτων ἀπογευσάμενοι , φυλάττοντες δὲ τὸ διὰ τοῦ Πνεύματος φωτισμὸν , καὶ τὴν διὰ τοῦ βαπτίσματος χάριν , εἰς μακρὰν καὶ ὑπέρωρον ἀναβολὴν , τὴν ἐπὶ γήρᾳ , φησί .
πολὺ γὰρ δή τε τὸ βλάβος ἐντεῦθεν καὶ ἀδοκήτως συμβαίνει .
μάλιστα μὲν γὰρ εἰ καὶ τῶν οἰκείων ἐπιτεύξεται βουλευμάτων , οὐκ ἀσφαλὴς ἡ ἐλπίς 0 .
ἐκβεβηκότος δὲ πάλιν εἰς τέλος αὐτῷ τοῦ σκοποῦ , ἁγιάζεται μὲν , πλὴν μόνην ἔχει τῶν πλημμελημάτων τὴν ἄφεσιν , καὶ τὸ τάλαντον ἀποκομίζει τῷ οἰκείῳ δεσπότῃ ξηρὸν , οὐδὲν ἐπεργάσασθαι σχολάσας αὐτῷ .
ἀλλὰ καὶ ὀστοῦν οὐ συντρίψεται ἀπ αὐτοῦ , φησίν .
ἄβρωτα γὰρ τοῖς ἡμετέροις ὀδοῦσιν ἀεὶ τὰ ὀστᾶ 0 .
τοιοῦτος δέ τίς ἐστι ταῖς ἀνθρωπίναις διανοίαις καὶ ὁ λευκὸς , ἵν οὕτως εἴπω , καὶ κεκρυμμένος τῆς θεότητος αὐτοῦ Λόγος .
ὅτι μὲν γὰρ κατὰ φύσιν ἐστὶν ὁ Υἱὸς , καὶ ὅτι γεγέννηται παρὰ τοῦ Θεοῦ καὶ Πατρὸς , ὀρθῶς δὴ σφόδρα νοοῦντες πιστεύομεν , ζητοῦμεν δὲ οὐκέτι , κατὰ τὴν τοῦ ἁγίου φωνήν .
τίς γὰρ οἶδεν εἰπεῖν τὸν τῆς γενέσεως τρόπον ;
πῶς δὲ οὐκ ἀληθὴς ὁ προφήτης βοῶν 0 ·
ὅτι αἴρεται ἀπὸ τῆς γῆς ἡ ζωὴ αὐτοῦ 0 .
Οὐκοῦν ἐν τούτοις τὰ ὀστᾶ , τὴν τῶν ὑπὲρ νοῦν δογμάτων στεῤῥότητα λέγει .
ταῦτα συντρίβειν ἡμᾶς ὁ νομοθέτης οὐκ ἐᾷ ·
συντρίβουσι δὲ ὅλον ἐφ ἑαυτοῖς , οἱ τὰ ὀρθὰ διαστρέφοντες αἱρετικοί .